b'\n_START_ARTICLE_\nAndrej Aleksandrovi\xc4\x8d Jefimovi\xc4\x8d\n_START_SECTION_\n\xc5\xbdivljenje\n_START_PARAGRAPH_\nLeta 1789 je vstopil v dvorni Preobra\xc5\xbeenski polk in se takoj udele\xc5\xbeil rusko-tur\xc5\xa1ke vojne; za zasluge je bil leta 1792 povi\xc5\xa1an v poro\xc4\x8dnika ter preme\xc5\xa1\xc4\x8den v Jekaterinoslavski kirasirski polk. \xc4\x8cez dve leti je bil povi\xc5\xa1an v stotnika in preme\xc5\xa1\xc4\x8den v Aleksandrinski huzarski polk. Med francosko-rusko vojno leta 1806-07 je bil povi\xc5\xa1an v podpolkovnika. 12. decembra 1808 je bil povi\xc5\xa1an v polkovnika in 12. maja naslednjega leta je postal poveljnik Aleksandrinskega huzarskega polka._NEWLINE_Leta 1810 je bil polk dodeljen moldavski vojski, kjer se je udele\xc5\xbeil rusko-tur\xc5\xa1ke vojne. Med patriotsko vojno se je ponovno izkazal, tako da je bil 30. avgusta 1814 povi\xc5\xa1an v generalmajorja. 20. decembra 1818 je postal poveljnik 1. brigade 2. dragonske divizije._NEWLINE_Natan\xc4\x8dni datum njegove smrti ni znan; med mo\xc5\xbenimi so tako 4. avgust, 24. avgust ali 4. september 1823.'